**SINTEZA**

**obiecțiilor și propunerilor (recomandărilor)**

**la proiectul de hotărâre pentru aprobarea Regulamentului privind cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate (număr unic 971/MIDR/2022)**

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Ministerul Educației și Cercetării** | II. Propunerile (recomandările) |  |
| **Lipsă de рrорuneri și obiecții.** |  |
| **Ministerul Culturii** | II. Propunerile (recomandările) |  |
|  | **La pct. 10 alin (5)**  se propune modificarea normei astfel: „în zonele de protecție ale monumentelor istorice, monumentelor de for public, mormintelor și operelor comemorative de război ”. Propunerea de a include monumentele de for public (reglementate prin Legea monumentelor de for public nr. 192/2011), mormintele și operele comemorative de război (reglementate prin Legea 161/2017) în norma vizată, derivă din faptul că astfel de stații de alimentare a autovehiculelor au fost propuse spre amplasare în zonele de protecție ale acestora. Astfel, stipularea expres a acestei prevederi în actul normativ, va interzice construirea stațiilor de alimentare în zonele de protecție ale monumentelor de for public și operelor comemorative de război. | **Se acceptă**  S-au introdus modificări în proiectul HG. |
| **Ministerul Finanțelor** | II. Propunerile (recomandările) |  |
|  | **Lipsă de рrорuneri și obiecții.** |  |
| **Ministerul Sănătății** | II. Propunerile (recomandările) |  |
|  | **Propunerile prezentate în procesul de consultare au fost luate în considerare de autorul proiectului și menționăm lipsa de propuneri și obiecții asupra proiectului de hotărâre sus menționat.** |  |
| **Ministerul Muncii și** | II. Propunerile (recomandările) |  |
| **Protecției Sociale** | **Lipsă de рrорuneri și obiecții.** |  |
|  | II. Propunerile (recomandările) |  |
|  | ***La pct. 2,***  propunem substituirea textului „este obligatoriu” cu textul „sunt obligatorii”, din considerentul că conform textului din proiect, se are în vedere faptul că, sunt obligatorii prevederile Regulamentului. | **Se acceptă**  S-au introdus modificări în proiectul HG. |
| **Ministerul Afacerilor Interne** | ***La pct. 3,***  cuvinte „nu se” se vor exclude, deoarece sunt expuse de două ori. | **Se acceptă**  S-au introdus modificări în proiectul HG. |
|  | ***La pct. 5***  propunem revizuirea necesității includerii noțiunii „Combustibil lichid pentru motoare (CL) – benzină și/sau motorină”, dat fiind faptul că, art. 2 din Legea nr. 461/2001 privind piața produselor petroliere, definește noțiunea de „produse petroliere principale – benzina și/sau motorina”;  nu este clară necesitatea definirii noțiunilor „Stație de alimentare cu gaze a automobilelor (SAAG)” și „Stație de alimentare a autovehiculelor cu gaze comprimate (SAAGC)”, deoarece ambele prevăd alimentarea cu același tip de combustibil – hidrocarburi gazoase lichefiate. În cazul în care obiecția nu va fi luată în considerare, în scopul uniformizării conținutului textului proiectului, la noțiunea „Stație de alimentare cu gaze a automobilelor (SAAG)” se va revizui cuvântul „automobilelor”. | **Se acceptă**  S-au introdus modificări în proiectul HG |
|  | ***La pct. 9***  Potrivit pct. 9 din proiectul Regulamentului, stațiile de alimentare a autovehiculelor pot fi proiectate, amplasate și construite doar pe terenuri pentru care este atribuit codul de reglementare urbanistică în conformitate cu Regulamentul local de urbanism aprobat.  Astfel, considerăm că această normă poate fi inaplicabilă, întrucât nu toate localitățile din țară, dispun de Regulamente locale de urbanism, aprobate. | **Nu se acceptă** |
|  | ***La pct. 18***  recomandăm substituirea textului „se adoptă” cu textul „se stabilesc”. | **Se acceptă**  S-au introdus modificări în proiectul HG. |
|  | ***La pct. 19***  se va indica denumirea corectă a NCM B.01.05:2019. | **Se acceptă**  S-au introdus modificări în proiectul HG |
|  | ***La pct. 22,***  propunem revizuirea textului, în vederea asigurării expunerii succesiunii logice a prevederii. | **Se acceptă**  S-au introdus modificări în proiectul HG |
|  | II. Propunerile (recomandările) |  |
| **Ministerul Economiei** | ***În titlu și la punctele 1, 2 și 3:***  Considerăm că, utilizarea termenului „hidrocarburi gazoase lichefiate” în textul proiectului, vine în contradicție cu termenii utilizați în actele normative în vigoare, în speță Legea nr. 461/2001 privind piața produselor petroliere, care operează cu termenul de „gaze lichefiate” și Legea nr.151/2022 privind funcționarea în condiții de siguranță a obiectivelor industriale şi a instalațiilor tehnice potențial periculoase care operează cu termenul de „gaze petroliere lichefiate (GPL)”.  Astfel, întru respectarea prevederilor art. 54 alin.(1) lit. c) din Legea nr.100/2017 cu privire la actele normative, care prevede că „terminologia utilizată este constantă, uniformă şi corespunde celei utilizate în alte acte normative, în legislația Uniunii Europene şi în alte instrumente internaționale la care Republica Moldova este parte, … …” propunem substituirea termenului „hidrocarburi gazoase lichefiate” în tot textul proiectului (hotărârea Guvernului și regulamentul) cu termenul „gaze petroliere lichefiate (GPL)”. | **Se acceptă parțial**  S-au introdus modificări în proiectul HG |
|  | **La proiectul Regulamentului:**  La pct. 3 se va exclude repetarea cuvintelor „nu se”. | **Se acceptă**  S-au introdus modificări în proiectul HG. |
|  | **La proiectul Regulamentului:**  **La pct. 5**  noțiunea „hidrocarburi gazoase lichefiate” se va substitui cu noțiunea „gaze petroliere lichefiate (GPL)” cu următorul cuprins:  „gaze petroliere lichefiate (GPL) - produse chimice din petrol în stare gazoasă care pot fi depozitate și/sau manipulate în faza lichidă în condiții moderate de presiune și la temperatură ambiantă. Aceste gaze constau în principal din propan, propenă, butanuri și butene, cu proporții mici de etan, etenă și/sau pentani și pentene și amestecuri ale acestora”;  la noțiunea „Staţie de alimentare cu combustibil” după textul „RG 35-05-66:2004” se va indica titlul regulamentului general „Reguli privind securitatea industrială la exploatarea stațiilor de alimentare a automobilelor cu carburanți lichizi pentru motoare”;  la noțiunea „Staţie de alimentare cu gaze a automobilelor (SAAG)” după textul „NCM G.05.02-2011” se va indica titlul normativului în construcții „Stații, posturi şi monoblocuri pentru alimentarea autovehiculelor cu hidrocarburi gazoase lichefiate (HGL)”;  la noțiunea „Stație multicarburant de alimentare a autovehiculelor (SMAA)” după textul „NCM G.05.03-2013” se va indica titlul normativului în construcții „Staţii multicarburant de alimentare a autovehiculelor cu combustibil lichid, hidrocarburi gazoase lichefiate și gaz natural comprimat”. | **Se acceptă**  S-au introdus modificări în proiectul HG. |
|  | La pct. 13, deși autorii propun trimiterea generală la documentația normativă de proiectare în vigoare, considerăm judicios indicarea concretă a distanțelor minime de la clădirile şi instalațiile, care nu se referă la stațiile de alimentare a autovehiculelor, pentru a exclude orice interpretări sau derogări la etapa de implementare. Astfel, se propune substituirea textului „sunt stabilite în documentația normativă în vigoare” cu textul „este stabilită în conformitate cu anexa la prezentul Regulament” | **Nu se acceptă** |
|  | La pct. 14 și 17 textul „*recipientele cu HGL*” se va substitui cu textul „*recipientele cu GPL*”, | **Se acceptă**  S-au introdus modificări în proiectul HG. |
|  | Se propune completarea Regulamentului cu o anexă care va cuprinde un tabel prin care se vor stabili distanțele minime între stațiile de alimentare a autovehiculelor cu combustibil, în dependență de tipul combustibilului și obiectele (clădirile și instalațiile) care nu se referă la ele. În context, distanțele minime pot fi preluate din Tabelul 5.1 din NCM G.05.02-2011, Tabelul 4.2 NCM G.05.03-2013, precum și din Tabelul 1 din RG 35-05-66:2004. Drept rezultat, un singur act normativ va reglementa distanțele minime pentru toate tipurile de stații de alimentare a autovehiculelor de pe teritoriul Republicii Moldova. | **Nu se acceptă** |
|  | ***La clauza de adoptare.***  În clauza de adoptare textul „Legea pentru modificarea unor acte normative nr. 40/2022” se va substitui cu textul „Legea nr. 40/2022 pentru modificarea unor acte normative”.  Cu referire la pct. 2 și 3 semnalăm că, în conformitate cu art. VI alin. (2) lit. a) din Legea nr. 40/2022 pentru modificarea unor acte normative, Guvernul, în termen de 6 luni de la data publicării acestei legi, urma să aprobe, printr-un act normativ, schema de amplasare a stațiilor de alimentare cu produse petroliere principale şi gaze lichefiate. Astfel, prin acest act normativ se va aproba schema de amplasare a stațiilor de alimentare cu produse petroliere principale şi gaze lichefiate.  Totodată, prevederile pct. 2, așa cum sunt formulate, aduc atingere principiului autonomiei locale, în temeiul căruia administraţia publică locală este autonomă în limitele prevăzute de lege. | **Se acceptă**  S-au introdus modificări în proiectul HG. |
| ***Ministerul Justiției*** | **La pct. 1**  cuvintele „Prezentul Regulament” urmează a fi substituite cu textul „Regulamentul privind cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate (în continuare – Regulament)”. | **Se acceptă**  S-au introdus modificări în proiectul HG. |
|  | **La pct. 3**  cuvintele „Prezentul Regulament” se vor substitui cu cuvîntul „Regulamentul” (observație valabilă pentru toate cazurile similare din proiect), iar cuvintele „nu se” se vor exclude, ca excedente | **Se acceptă**  S-au introdus modificări în proiectul HG. |
|  | **La pct. 12**  cuvintele „Stațiile de alimentare a autovehiculelor cu combustibil se admite a fi amplasate” se vor substitui cu cuvintele „Se admite amplasarea stațiilor de alimentare a autovehiculelor cu combustibil”, iar cuvintele „clădirile locuibile”, precum și cuvintele „imobile locative” de la pct. 17, se vor substitui cu noțiunea de „blocuri locative”, conform terminologiei *Legii nr. 75/2015 cu privire la locuințe*. | **Se acceptă**  S-au introdus modificări în proiectul HG. |
|  | **La pct. 13**  în virtutea caracterului obligatoriu al actelor normative, cuvintele „în vigoare” sunt inutile și urmează a fi excluse. Concomitent, se va revedea textul „Distanța minimă de la clădirile şi instalațiile, care nu se referă la stațiile de alimentare a autovehiculelor cu combustibil”, aceasta fiind o prevedere expusă vag. | **Se acceptă**  S-au introdus modificări în proiectul HG. |
|  | ***La pct. 17***  cuvintele „instituţiile preşcolare, şcoli, gimnazii, internate” se vor substitui cu cuvintele „instituțiile de învățămînt preșcolar, primar și secundar, instituțiile rezidențiale”, conform terminologiei Codului educației (art. 15), iar cuvintele „instituții curative și sanatoriale” – cu cuvintele „instituţii prestatoare de servicii balneosanatoriale” (a se vedea: Hotărîrea Guvernului nr. 290/2010). | **Se acceptă**  S-au introdus modificări în proiectul HG. |
|  | **La pct. 18**  cuvîntul „Distanțele” se va substitui cu cuvîntul „Distanța”, iar cuvintele „se adoptă” sînt utilizate nereușit în contextul dat. Mai mult, conținutul respectivului punct urmează a fi revizuit, întrucît în varianta expusă nu denotă claritate (a se vedea: „întreprinderi speciale”, „bazele de petrol”, „stațiile de umplere cu gaz”). Expresia „cariere de extragere a zăcămintelor utile” se va substitui cu noțiunea de „excavații miniere pentru extragerea substanţelor minerale utile”, potrivit terminologiei *Codului subsolului.* | **Se acceptă**  S-au introdus modificări în proiectul HG. |
|  | **La pct. 22**  se va evita utilizarea expresiei „se recomandă”, deoarece dispozițiile cu caracter declarativ și de recomandare nu pot face obiectul unui act normativ. |  |
|  | Numerotarea elementelor structurale ale anexelor se va efectua conform art. 52 din *Legea nr. 100/2017 cu privire la actele normative.* Astfel, se va ține cont că, punctele se divid în subpuncte şi în alineate. Subpunctele se numerotează cu cifre arabe şi o paranteză şi pot avea diviziuni numerotate cu litere latine şi o paranteză, fără utilizarea semnelor grafice (cratimelor) (a se vedea pct. 3).  Conţinutul proiectului urmează a fi definitivat conform prevederilor art. 54 din *Legea nr. 100/2017,* fiind expus într-o formulă clară şi concisă, pentru a se exclude orice echivoc. Textul punctelor trebuie să aibă un caracter dispozitiv, să prezinte norma instituită fără explicaţii sau justificări. Verbele utilizate în text se vor expune la timpul prezent, forma afirmativă, pentru a se accentua caracterul imperativ al dispoziţiei respective. | **Se acceptă**  S-au introdus modificări în proiectul HG. |
| **Agenţia Naţională** | II. Propunerile (recomandările) |  |
| **pentru Sănătatea Publică** | **Lipsă de рrорuneri și obiecții.** |  |
| **Agenţia Naţională** |  |  |
| **Pentru Reglementare în Energetică** |  |  |
|  |  |  |
|  |  |  |
| **Petrom-Moldova S.R.L.** | **La pct. 2**  În contextul în care Proiectul prevede că la reconstrucția stațiilor de alimentare cu carburanți (în continuare "SAC") existente se vor respecta condițiile p.9, 10 (7), 11, 12, 13, 18, 20, 22 et seq din Proiect, Societatea nu va putea obține în viitor acte permisive pentru reconstruirea SAC deja existente, întrucât în preajma unor SAC existente, care au fost construite conform legislației și normativelor în vigoare la acel moment autoritățile responsabile deja au permis construirea/amenajarea/funcționarea altor clădiri și instituții. Prin urmare, Societatea va fi în imposibilitatea de a dispune de propriile sale bunuri în mod liber.  Practicile asemănătoare celor incluse în Proiect, conform tratatelor bilaterale de investiții3, pot constitui sau fi asimilate cu măsuri de expropriere. Ținem să atenționăm că în ipoteză în care Societatea, la data procurării/construirii SAC (adică, cu zeci ani în urmă (!)) avea să cunoască despre riscul imposibilității reconstruirii acestora, Societatea nu avea să facă asemenea investiții (principiul speranței legitime).  **La pct. 9**  Lipsa codului de reglementare sau regulamentului local de urbanism aprobat va crea un impediment pentru realizarea dreptului de proprietate al Societății asupra SAC.  **La pct. 16**  Introducerea unui normativ restrictiv neprevăzut în documentația normativă și tehnică în vigoare. Or, norma propusă instituie încă o ingerință în realizarea dreptului de proprietate a Societății asupra SAC, întrucât la construcția/reconstrucția SAC, Societatea va trebui să asigure o distanță suplimentară de securitate aplicată perimetrului (!) lotului de teren destinat construcției/ reconstrucției SAC. Ceea ce în practică poate crea situații când construcția/ reconstrucția SAC nu mai va fi posibilă.  **La pct. 22**  Implementarea acestei norme va crea confuzii și situații litigioase. Or, norma nominalizată nu conține nici un principiu sau mecanism de clacul al intensității deplasării transportului, în 24 ore. Eventual, intensitatea deplasării transportului poate fi în dependența directă de anotimp, vreme și alți factori temporali, etc. |  |
|  | II. Propunerile (recomandările) |  |
| **SRL ,,DANIELLA”** | **Lipsă de рrорuneri și obiecții.** |  |
|  |  |  |
| **Î.C.S. ”BEMOL RETAIL” S.R.L.** | În acest sens, menționăm că conform acestui proiect se propune aplicarea Regulamentului sus-indicat la proiectarea tuturor tipurilor de stații de alimentare a autovehiculelor cu combustibil, celor noi precum și celor existente preconizate spre reconstrucție, modernizare și este obligatoriu pentru toți agenții economici indiferent de tipul de proprietate și forma de organizare juridică, care execută proiectări, lucrări de construcții-montare și exploatare a stațiilor de alimentare a autovehiculelor cu combustibil.  În același timp, ținem să menționăm că Î.C.S „BEMOL RETAIL” S.R.L. a dezvoltat o rețea de stații de alimentare cu produse petroliere pe întregul teritoriul țării în baza Acordului de Investiţii ”Cu privire la Portul Internaţional Liber "Giurgiuleşti" (aprobat prin Legea nr. 7 din 17.02.2005), semnat la data de 29 decembrie 2004 între Guvernul Republicii Moldova pe de o parte, şi AZPETROL Group în calitate de Investitor, acţionînd prin intermediul a trei companii, create pentru fiecare domeniu de activităţi prevăzute în Articolul 4 al Acordului, anume şi "Azpetrol" S.R.L. (actuala denumire Î.C.S. „BEMOL RETAIL” S.R.L.), "Azertrans" S.R.L. și "Azpetrol Refinery" S.R.L. Conform acestui Acord, Guvernul Republicii Moldova s-a obligat să faciliteze şi să susţină executarea Investiţiilor şi Activităţilor asumate de Investitorul sus-indicat.  Totodată, pct. 5.1 (b) din Acordul de Investiții prevede că: ”Guvernul va asista AZPETROL în achiziționarea suprafețelor de Teren destinate construcției Unităților de Comercializare a Produselor Petroliere, de la Autoritățile Locale și Persoane în condițiile echitabile de piață, inclusiv va proteja și garanta drepturile AZPETROL stipulate în Anexa 1-B din acest Acord sau care în alt mod sunt legate de Terenul respectiv, în conformitate cu Legislația Republicii Moldova.”  În scopul realizării angajamentelor prevăzute în pct. 5.1 (b) din Acordul de Investiții, Guvernul a aprobat Hotărârea nr. 982 din 19.09.2005 pentru aprobarea modificărilor şi completărilor ce se operează în Hotărîrea Guvernului nr. 901 din 10 iulie 2002 "Cu privire la Schema de amplasare a staţiilor de alimentare şi a depozitelor de produse petroliere şi gaze pe teritoriul Republicii Moldova în anii 2002-2006".  Prin urmare, conform acestei Hotărâri de Guvern, Schema de amplasare a stațiilor de alimentare și a depozitelor cu produse petroliere și gaze pe teritoriul Republicii Moldovei în anii 2002-2006, a fost completată cu pozițiile în care s-au prevăzut adresele de amplasare a stațiilor de alimentare cu combustibil acordate pentru achiziționare companiei ”BEMOL RETAIL” S.R.L.  Luând în considerare aceste condiții, solicităm respectuos completarea cu derogarea de la prevederile proiectului de hotărâre pentru aprobarea Regulamentului privind cerințele de amplasare a stațiilor de alimentare a autovehiculelor cu produse petroliere principale, hidrocarburi gazoase lichefiate și gaze naturale comprimate, într-u respectarea garanțiilor Statului din Acordul de Investiţii ”Cu privire la Portul Internaţional Liber "Giurgiuleşti". |  |

**Secretar general Lilia DABIJA**